open-index/open-wikipedia-markdown huggingface dataset:
Frida – med hjertet i hånden

***Frida – med hjertet i hånden*** er en norsk spillefilm fra 1991. Filmen er en oppfølger til den populære novellefilmen *[[Frida (TV)|Frida]]*, som ble sendt i ungdomsprogrammet *[[Midt i smørøyet]]* i 1989, og i produksjonsmessig kronologi er den også en oppfølger til novellefilmen *[[Frida og det urolige hjertet]]*, som ble innspilt før, men vist etter, denne filmen. Som i de to forgjengerne blir rollen som Frida spilt av Maria Kvalheim, mens manus er av Torun Lian og regi ved Berit Nesheim.

Senere samme år skrev Lian en ungdomsroman med samme navn basert på filmen.

## Handling
Frida på 13 år har i løpet av sommerferien oppdaget en bok av psykoanalytikeren Erich Fromm med tittelen «Om kjærlighet». Med den som referanse forsøker hun å forbedre kjærlighetslivet til både vennene sine og sin fraskilte mor - med stort sett katastrofale resultater. Frida er veldig opptatt av kjærlighet, og forelsker seg stadig vekk. Kristian, hennes beste venn og nabo følger oppgitt med på hennes drømmer og tanker. Men kjærligheten virker på mystiske måter...

## Mottagelse
Filmen ble godt tatt i mot av både publikum og kritikere, og vant en rekke priser, deriblant Amandaprisen for beste norske kinofilm og Filmkritikerprisen til Torun Lian for manuskriptet. Den gikk også helt til topps i den italienske Giffoni-festivalen, hvor Maria Kvalheim dessuten fikk prisen for beste kvinnelige hovedrolle.

Anmelderne i Dagsavisen og Dagbladet gav den terningkast fem, mens VG og Aftenposten gav den fire.

Frida var en av ytterst få norske filmer som ble en publikumsuksess i 1991 og den eneste som klarte å hamle opp med de store utenlandske filmene. Filmen spilte inn over åtte millioner kroner bare i 1991.

## TV-versjonen
*Frida – med hjertet i hånden* ble også redigert om til en TV-serie i fem episoder og sendt på NRK. Serien hadde premiere den 18. oktober 1992 og ble sendt på søndagskveldene. Hele serien finnes nå gratis tilgjengelig gjennom NRKs nett-TV.

## Rolleliste

Rollefigurene fra novellefilmene spilles av de samme skuespillerne her - med unntak av Fridas mor, som var spilt av Marit Østbye i novellefilmene, men som i filmen spilles av Ellen Horn.

## Referanser


## Eksterne lenker
* 
* TV-serieversjonen av Frida – med hjertet i hånden i NRK Nett-TV
Noureddine Morceli

**Noureddine Morceli** (arabisk: نور الدين مرسلي, født 1970) er en algerisk tidligere friidrettsutøver.

I 1988 Morceli nummer 2 på 1500 i junior-VM. I 1990 satte han ny juniorverdensrekord med tiden 3.37,87. 
28. februar 1991 satte han ny verdensrekord innendørs med tiden 3.34,16. Bare ni dager senere vant han innendørs-VM på samme bane. Under VM i friidrett 1991 i Tokyo var Morceli skyhøy favoritt, og innfridde med seier.

Morceli var også stor favoritt til å vinne 1500 meter under OL 1992 i Barcelona, men der måtte han nøye seg med sjuendeplass. De første rundene gikk i svært rolig tempo, og Morceli nådde ikke opp på spurtrunden. Noen uker etter OL satte han ny verdensrekord på 1500 meter med tiden 3.28,86.

Under VM 1993 i Stuttgart var igjen åpningstempoet på 1500 meter lavt. Denne gangen kontrollerte imidlertid Morceli feltet, og utklasset konkurrentene med en sluttrunde på 50,6 sekunder. Samme år satte han verdensrekord på en engelsk mil med tiden 3.44,39.

I 1994 satte han verdensrekord på 3000 meter med 7.25,11. I 1995 satte han to nye verdensrekorder i løpet av ni dager: Først forbedret han Said Aouitas rekord på 2000 meter til 4.47,88, deretter forbedret han sin egen 1500-meterrekord til 3.27,37. Under friidretts-VM i Göteborg vant han sin tredje VM-tittel på rad på 1500 meter.

Under OL 1996 i Atlanta var Morceli nok en gang klar favoritt til å vinne gull på favorittdistansen. Etter at hans hardeste konkurrent, Hicham El Guerrouj, falt i svingen en runde før mål, vant Morceli overlegent. Under VM 1997 i Athen ble Morceli «bare» nummer fire. Han deltok også i VM 1999 i Sevilla, men der brøt han løpet på sisterunden. Han løp sin siste konkurranse under OL 2000 i Sydney, hvor han også havnet utenfor seierspallen.´

## OL-medaljer
*  1996  Atlanta -  **Gull** i friidrett, 1500 meter menn  Algerie
## Personlige rekorder
* 800 m – 1.44,79
* 1000 m – 2.13,73
* 1500 m – 3.27,37
* 1 engelsk mil – 3.44,39
* 2000 m – 4.47,88
* 3000 m – 7.25,11
* 5000 m – 13.03,58
## Referanser


## Eksterne lenker
*
Karin Kinge Lindboe

**Karin Kinge Lindboe** (født 16. mars 1947 i Oslo) er en norsk forfatter. Hun har utgitt en rekke bøker for barn og ungdom. 

Med trilogien *Solkvinnens flamme*, *Gaupesommer* og *Vinterkråke*, som handler om ungdommene Syr, Korir og Vann og foregår i et slags steinaldermiljø, beveget hun seg fra en hovedsakelig realistisk fortellerstil over i fantasy-sjangeren. I 2004 ble Karin Kinge Lindboe nominert til Kritikerprisen for beste barne- og ungdomsbok for *Stella*, en bok om vennskapet mellom dødssyke Stella og venninna Benny. I 2011 fikk hun Kritikerprisen for beste barne- og ungdomsbok for *Etterpå varer så lenge*, en frittstående fortsettelse av *Stella*. Flere av bøkene er oversatt til tysk, dansk og nederlandsk.

Karin Kinge Lindboe bor i Oslo.

## Bibliografi
* 1992: *Mormors hjerte* – ungdomsbok
* 1993: *Janus* – barnebok
* 1994: *Kors på halsen* – ungdomsbok
* 1995: *Vill og vakker* – ungdomsbok
* 1997: *Smak av honning* – ungdomsbok
* 1998: *Solkvinnens flamme* – ungdomsbok
* 1999: *Gaupesommer* – ungdomsbok
* 2000: *Rolling Stones* – ungdomsbok
* 2001: *Vinterkråke* – ungdomsbok
* 2004: *Stella* – ungdomsbok
* 2005: *Den mystiske posen* – lettlestbok for barn, illustrert av Elisabeth Moseng
* 2006: *Den lille ville grisen*  – lettlestbok for barn, illustrert av Elisabeth Moseng
* 2007: *Døden i døra*  – lesebok for barnetrinnet, utgitt parallelt på bokmål og nynorsk, illustrert av Sissel Horndal 	
* 2007: *Sam møter en stor hund*  – lettlestbok for barn, illustrert av Elisabeth Moseng
* 2008: *Sam og Noa sniker seg ut midt på natta* – lettlestbok for barn, illustrert av Elisabeth Moseng
* 2010: *Sam finner en feit frosk*  – lettlestbok for barn, illustrert av Elisabeth Moseng
* 2011: *Helt på trynet forelska* ; *Heilt på trynet forelska* – lesebok for barnetrinnet, utgitt parallelt på bokmål og nynorsk, illustrert av Åshild Irgens 	
* 2011: *Etterpå varer så lenge* – ungdomsroman
* 2012: *Bare jug!* ; *Berre ljug!* – lesebok for barnetrinnet, utgitt parallelt på bokmål og nynorsk, illustrert av Janniche Engelsen	
* 2012: *Sam og Noa vil fange en hoggorm* – lettlestbok for barn, illustrert av Elisabeth Moseng
* 2013: *Sam og Noa og papegøyen Papaya* – lettlestbok for barn, illustrert av Elisabeth Moseng
* 2014: *Sam og Noa i revehulen* – lettlestbok for barn, illustrert av Elisabeth Moseng
* 2015: *Sam og Noa redder nitten meitemark og en humle* – lettlestbok for barn, illustrert av Elisabeth Moseng
* 2016: *Sam og Noa og den stakkars kaninen under solbærbusken* – lettlestbok for barn, illustrert av Elisabeth Moseng
* 2016: *Far og Sachsenhausen* - biografisk roman
* 2017: *Sam og Noa redder humler fra døden* – lettlestbok for barn, illustrert av Elisabeth Moseng
* 2018: *Lucas Jackson* – barnebok, Aschehoug

## Priser
* 2011: Kritikerprisen for beste barne- og ungdomsbok for *Etterpå varer så lenge* 

## Kilder
*Presentasjon av Karin Kinge Lindboe i Forfatterkatalogen på Forfattersentrums nettsider

## Eksterne lenker

* Aschehoug forlags forfatterpresentasjon
* Anmeldelse av ungdomsromanen ''Stella''
Arsi Harju

**Arsi Ilari Harju** (født 18. mars 1974 i Kurikka) er en finsk friidrettsutøver.

Han fikk sin første medalje i et seniormesterskap under innendørs-EM i 1998, da han tok bronse med et støt på 20,53. Under utendørs-EM samme år ble Harju nummer 9 med 19,54. Sommeren etter kvalifiserte han seg for første gang til finalen i et utendørsmesterskap (VM 1999), men oppnådde ingen gyldige støt i finalen.

Under OL 2000 i Sydney satte Harju ny personlig rekord i kvalifiseringen med 21,39. Han vant finalen med 21,29 i sitt andre forsøk, foran amerikaneren Adam Nelson (21,21) og amerikaneren John Godina (21,20). Dette var Finlands andre OL-gull i kulestøt, 80 år etter at Ville Pörhölä gikk til topps i OL i Antwerpen i 1920.

I 2001 tok Harju bronse i VM. Deretter ble det fjerdeplass under EM 2002, og samme plassering under innendørs-VM 2003.

## Referanser


## Eksterne lenker
*
Synonympreparat

**Synonympreparat** eller **generika** er legemidler som inneholder samme virkestoff. Preparatet kan inneholde andre hjelpestoffer enn originialpreparatet. Mange medisinske virkestoff er ikke patentbelagt, selges under forskjellige navn av forskjellige produsenter. Et synonympreparat tilbys ofte til en lavere pris enn tilsvarende originalpreparat.

## Norge
Det er Statens legemiddelverk som fastsetter priser på legemidler igjennom trinnprissystemet, og folketrygden dekker kun det billigste medikamentet på blå resept.

## Se også
* Legemiddel

## Referanser og fotnoter


## Eksterne lenker
* Statens legemiddelverk
* Felleskatalogen, se ATC-register til venstre
* SPC-databasen
Englenes by

Filmen ***Englenes by*** (originaltittel: *City of Angels*) er en romantisk historie om tro, lykke og tap fra 1998. Filmen er en nyinnspilling av den tyske filmen *[[Himmelen over Berlin]]* fra 1989.

Engelen Seth (Nicolas Cage) må bestemme seg for om han vil forsake sin udødelighet og bli et menneske, i håp om at kvinnen han drømmer om kanskje elsker ham. Kvinnen er Maggie (Meg Ryan), en pragmatisk hjertekirurg som ikke tror på engler – helt til den dagen hun møter Seth.

## Handling
I Los Angeles arbeider Seth som en engel som forsøker å våke over menneskeheten, og beskytter mennesker de møter på usynlige måter. Seth viser seg for mennesker som holder på å dø, og deretter veilede disse menneskene til deres neste liv. Til tross for deres mange møter med forskjellige mennesker har englene problemer med å forstå mennesker og deres væremåte, ettersom engler mangler normale menneskelige sanser.

Når han venter på å eskortere en mann som gjennomgår en hjerte-operasjon, til den andre verden, blir Seth imponert over innsatsen til kirurg Maggie Rice, for å redde mannens liv og hennes oppriktige følelser etter at hun ikke klarte å gjøre det. Seth blir snart veldig opptatt av Maggie, og bestemmer seg for å bli synlig for henne. De utvikler et vennskap som snart blir til gjensidig romantisk tiltrekning, selv om Maggie allerede er involvert med en av hennes kollegaer ved sykehuset - Jordan Ferris.

Seth møter Nathaniel Messinger, en av Maggies andre pasienter, som kan ane nærværet til Seth og andre engler. En engel har muligheten til å bli menneske gjennom en prosess de omtaler som "fallende" og Seth vurderer å bruke dette alternativet slik at han kan fortsette å være sammen med Maggie. Umiddelbart etter denne prosessen begynner han å oppleve menneskelige følelser. Som menneske ønsker Seth å møte Maggie igjen, men får vite at hun nylig har reist på ferie til en hytte i fjellet. Seth følger etter henne dit.

Maggie innser at Seth har gitt opp sin status som engel for henne, og de har sex. Men neste morgen reiser Maggie til en butikk. På vei tilbake mot hytta, blir hun alvorlig skadd i en kollisjon mot en bil. Hun dør av skadene, og Seth får besøk av en annen engel kalt Cassiel. Seth spør om han blir straffet fordi han valgte å forlate himmelen og være et vanlig menneske.

## Skuespillere

* Nicolas Cage som Seth.
* Meg Ryan som Dr. Maggie Rice.
* Andre Braugher som Cassiel.
* Colm Feore som Jordan Ferris.
* Dennis Franz som Nathaniel Messinger.
* Robin Bartlett som Anne.
* Joanna Merlin som Teresa Messinger.
* Sarah Dampf som Susan

## Eksterne lenker
*
Etosha nasjonalpark

**Etosha nasjonalpark** i Namibia ble etablert i 1907, den gang landet var kjent som Tysk Sydvestafrika og fortsatt var en tysk koloni. Nasjonalparken ligger omkring 200&nbsp;km fra kysten.

Da nasjonalparken ble opprettet i 1907 var den med sine 100&nbsp;000&nbsp;km² store utbredelse verdens største viltreservat. Av ulike politiske årsaker har imidlertid parkens størrelse siden blitt betydelig redusert. Arealet utgjør nå (2007) 22&nbsp;270&nbsp;km².

Nasjonalparken domineres av en enorm saltslette (ca. 4&nbsp;850&nbsp;km²) som i lengde strekker seg over 130&nbsp;km. Etosha betyr faktisk «*stor hvit plass*» og refererer altså til nettopp denne saltsletten, som er en del av Ovambo-bassenget og ligger omkring 1&nbsp;200 moh. Denne ørkenlignende saltsletten kan på sitt bredeste være nærmere 50&nbsp;km på tvers. Dette området er normalt svært tørt, men det fylles med vann i regntiden om sommeren (november-april), selv om det kanskje ikke faller så mye regn direkte på saltsletten. Saltsletten utgjør imidlertid en panne og ligger lavere enn de mer fruktbare områdene rundt. Regnvannet vil derfor trekke ned på saltsletten gjennom uttørrende elveleier. På denne tiden tiltrekkes også store mengder fugler og dyr til dette området, som blant annet er kjent for sine horder av flamingoer og pelikaner.

Det mer fruktbare området rundt saltsletten har et svært rikt dyreliv, som utenom regntiden er avhengige av de 50 vannhullene som finnes i parken. Ved disse vannhullene kan man blant annet oppleve den endemiske arten sortmaskeimpala. Ellers finnes kjemper som spissneshorn, afrikansk savanneelefant og sjiraff der, i likhet med en rekke andre ville dyr. Trolig finnes det omkring 20&nbsp;000 springbukk og 6&nbsp;000 sebraer i reservatet, som også inkluderer en rekke rovdyrarter, som løve, leopard, gepard, afrikansk villhund, stripet sjakal m.fl.

## Eksterne lenker
*
Bundesstiftung zur Aufarbeitung der SED-Diktatur

**Bundesstiftung zur Aufarbeitung der SED-Diktatur** er en tysk offentligrettslig føderal stiftelse med ansvar for å bearbeide SED-diktaturets historie i det tidligere DDR. Stiftelsen ble opprettet 5. juni 1998 etter anbefalinger fra de to Forbundsdagskommisjonene «Aufarbeitung von Geschichte und Folgen der SED-Diktatur in Deutschland» (1992 og 1995), som begge ble ledet av Rainer Eppelmann. Eppelmann har vært styreleder i stiftelsen siden grunnleggelsen.

Stiftelsen gir råd og støtter prosjekter, arkiver, organisasjoner, akademikere og kunnskapsformidling. Videre gir stiftelsen råd når det gjelder ofrene for SED-diktaturet. Den utgir også egne publikasjoner.

Stiftung zur Aufarbeitung der SED-Diktatur er underlagt et stiftelsesråd, som består av representanter for den føderale regjeringen og Forbundsdagen, samt av eksterne fagfolk. Rådet kontrollerer styrets arbeid. Rådsformann er Markus Meckel.

## Kritikk

En av stiftelsens aktiviteter er stipendprogrammet «Aufbruch 1989», der 17 organisasjoner, deriblant partinære organisasjoner, deltok i samarbeidet. Blant organisasjonene var Rosa-Luxemburg-Stiftung, organisasjonen til SEDs etterfølgerparti Die Linke. Samarbeidet med denne organisasjonen, som blir nevnt i *[[Verfassungsschutz]]bericht*, fikk sterk kritikk av Hubertus Knabe, direktør for Gedenkstätte Berlin-Hohenschönhausen. Flere kjente motstandsfolk og forfulgte i det tidligere DDR, som Bärbel Bohley og Werner Schulz, og forfattere som Lutz Rathenow, Joachim Walther, Ralph Giordano og Erich Loest, samt andre offentlige personer som Lea Rosh og Michael Wolffsohn,
betegnet samarbeidet som et brudd på stiftelsens lovbestemte oppgaver og oppfordret stiftelsen til straks å avslutte samarbeidet med Rosa-Luxemburg-Stiftung.

## Eksterne lenker
*
Kjell Pahr-Iversen

**Kjell Oddvar Pahr-Iversen**  (født  1937) er en norsk maler.

Han fikk sin  utdanning ved Kunst- og håndverkskolen i Bergen og ved Kunstakademiet i København. Pahr-Iversen er representert blant annet i  Nasjonalgalleriet og ved en rekke andre museer. 

Han har hatt mange utsmykningsoppdrag, og er en kjent norsk samtidskunstner.

Pahr-Iversen modellerer bildene sine med lys og skygge. Han bruker farger og penselstrøk på en ekspresjonistisk måte. Han er veldig  opptatt av lys og benytter seg av en maleteknikk som gjør at bildene hans får en spesiell glød og intensitet.  

Pahr-Iversen ble 12. november 2017 utnevnt til æresmedlem av Det russiske kunstakademiet.

I 2020 ble han utnevnt til ridder av 1. klasse av St. Olavs Orden for sin innsats som kunstner.

Han er broren til forfatter og tidligere sjefredaktør Engwall Pahr-Iversen.

## Referanser
   

## Eksterne lenker
*
Olaug Bollestad

**Olaug Vervik Bollestad** (født 1961) er en norsk politiker (KrF) som var stortingsrepresentant for Rogaland fra 2013 til 2025. Bollestad var partileder i KrF fra 13. november 2021 til hun 22. august 2024 trakk seg som leder i partiet.

Hun var landbruks- og matminister i Erna Solbergs regjering 2019–2021 og bestyrte i tillegg Barne- og familiedepartementet i en kortere periode i september/oktober 2021. Hun var ordfører i Gjesdal fra 2007 til 2013.

Bollestad er sykepleier av utdannelse og arbeidet som leder på Stavanger universitetssjukehus før hun ble ordfører.

## Politisk karriere
Ved stortingsvalget 2013 ble hun valgt inn som stortingsrepresentant fra Rogaland for perioden 2013–2017, etter å ha vært vararepresentant fra 2009. Hun ble gjenvalgt for perioden 2017–2021 og igjen for perioden 2021–2025.

Bollestad var ordfører i Gjesdal fra 2007 til 2013. Før hun overtok ordførervervet hadde hun hatt en periode som kommunestyrerepresentant. Hun etterfulgte Karl Edvard Aksnes fra samme parti. Valget skjedde i et valgteknisk samarbeid mellom KrF og Sp.

I 2008 ble hun valgt til leder i Rogaland Krf. I 2015 ble hun andre nestleder i KrF nasjonalt. Fra januar til april 2019 var hun konstituert som partileder etter at Knut Arild Hareide trakk seg og inntil Kjell Ingolf Ropstad ble valgt.

Hun var landbruks- og matminister i perioden fra 2019 til regjeringen Solberg gikk av 14. oktober 2021. I tiden 20. september–14. oktober 2021 bestyrte hun også Barne- og familiedepartementet etter at Kjell Ingolf Ropstad trakk seg.

Hun var partileder i KrF fra 13. november 2021 til hun 22. august 2024 trakk seg som leder i partiet.

## Stortingskomitéer
* 2021&ndash;2025: Medlem av Helse- og omsorgskomiteen og parlamentarisk leder for KrFs stortingsgruppe
* 2021&ndash;2025: Medlem av Den utvidede utenriks- og forsvarskomiteen
* 2017&ndash;2019: Leder av Helse- og omsorgskomiteen
* 2013&ndash;2017: Medlem av Helse- og omsorgskomiteen

## Referanser


## Eksterne lenker
* 
* 
*
Mysen Idrettsforening

**Mysen Idrettsforening** er en idrettsforening fra Mysen i Østfold. Mysens spillende trener er Ole Johan Aas. Mysen var i 2007 oppe i 3. divisjon for første gang i nyere tid. Klubben rykket i 2010 ned til 4.divisjon.

## Tabell

## Historikk
Mysen IF ble stiftet 18. januar 1903 som Mysen Turn- og Idrettsforening (Mysen TIF). Etter en turbulent tid dannet flere tidligere medlemmer laget Mysen Arbeideridrettslag (Mysen AIF). I 1945 slo de seg sammen igjen og dannet Mysen Idrettsforening (Mysen IF). Mysen Fotball ble til i 1904.

## Spillerstall 2010-sesongen

Kamper for Trømborg, Slitu og Eidsberg er inkludert.
Pr. 10. oktober 2008

## Meritter
***Mysen TIF:** Avdelingseier B-klassen 1924.
***Mysen AIF:** Opprykk til A-klassen 1930.
***Mysen IF:** 1. divisjon 1949-1951, Kretsmester 1952, Østfoldmester 2. divisjon 1957, 2.-plass Konica Minolta-ligaen 2008.

## Flest kamper
Flest kamper for Mysen IF (inkludert Eidsberg IL, Slitu IL og  Trømborg IL) gjennom tidene:

1. Bjørnulf Berger 625 
2. Roger Fladberg 540 
3. Gunnar Elverhøy 511 
4. Per Øyvind Svendsen 494 
5. Stig Sunde 483 
6. Jan Tore Bjerkrheim 472 
7. Tor Torgersen 452 
8. Gunnar Havnaas 434 
9. Inge Hain 385 
10. Aran Larsen 379 
11. Per Torper 377 
12. Robin Moen 356 
**13. Morten Fladberg 343** 
14. Egil Larsen 339 
15. Bjørn Didrichsen 313 

Pr. 11. oktober 2008
Aktive spillere uthevet.

## Referanser

* Sandem, Arne: *Saken er M.I.F. Mysen Idrettsforening 100 år.* Media Øst Arktrykk as, 2002.

## Eksterne lenker
*
Vasil Kiryjenka

**Vasil Kiryjenka** (belarusisk Васіль Кірыенка; født 28. juni 1981 i Retsjytsa) er en belarusisk, tidligere profesjonell landeveissyklist.

I 2015 ble han verdensmester på temporitt.

Han la opp i januar 2020 på grunn av hjerteproblemer.
## Meritter

;2002
: Nasjonal mester på tempo
;2005
: Nasjonal mester på tempo
:Giro del Casentino
:Coppa della Pace
:3. etappe, Giro della Toscana
;2006
: Nasjonal mester på tempo
:2.-plass sammenlagt og etappeseier, Scandinavian Week
:6. etappe, Course de la Solidarité Olympique
:Bronse, VM i banesykling Poengritt
;2007
:3. etappe, Ster Elektrotoer
:5. etappe, Vuelta a Burgos
:2 plass sammenlagt, Étoile de Bessèges
;2008
:Gull, VM i banesykling Poengritt
:19. etappe, Giro d'Italia
:2.-plass sammenlagt, Ster Elektrotoer
;2011
:Sammenlagt, Route du Sud
:20. etappe, Giro d'Italia
:2.-plass sammenlagt og poengtrøya, Critérium International
:2. etappe, Baskerland rundt
;2012
:Bronse, VM i landeveissykling Tempo
:18. etape, Vuelta a España
;2014
:3.-plass sammenlagt, Bayern-Rundfahrt
;2015
:15. etappe, Giro d'Italia
: Nasjonal mester på tempo
: Verdensmester på tempo
:Chrono des Nations
;2016
:Chrono des Nations
;2018
: Nasjonal mester på tempo

## Referanser


## Eksterne lenker
* 
*
Jærlandskap

**Jærlandskapet** er en fellesbeslkrivelse av landskapet mellom Tungenes fyr og Ogna, med  høydedragene innafor (Høgjæren).

Primært består landet av en stor sluttmorene fra siste istiden, som fortsetter ut i havet. Denne ligger delvis på grunnfjell ( hovedsakelig gneis og granitt), og dels på gammel havbunn fra eldre geologiske perioder som er blitt til skifer og noe sandstein. Nedbrytningen av havbunnsbergartene har bidradd til at jordsmonnet er fruktbart, tross flekkvis tynt humuslag. Det rike jordsmonnet fortsetter nord- og østover til øyene i Boknafjorden, der jordbruksvilkårene også er gode, til granitten overtar.

Morenelaget er så tykt, at bare få fjellknauser stikker over sanden før en er kommet noen kilometer inn fra kysten. Morenelaget inneholder mange steder større og mindre steiner. Disse har i alle år hatt en tendens til å bevege seg oppover. Åkerbruket har derfor alltid også innebåret plukking og fjerning av stein, noe de mange steingjerdene fortsatt vitner om. Steinene er dels flyttet langveis fra, og dels sprengt ut av de lokale gneis- og skiferlagene.

For å holde tritt med steinveksten, har jærbuene alltid vært oppmerksomme på nyvinninger som kunne lette arbeidet. Utvikling og produksjon av landbruksmaskiner er derfor en del av bildet.

Strandsonen varierer fra lyse sandstrender med fin sand, til steinhauger som havet kverner på til rullestein. Med vid horisont og lys som blir filtrert og reflektert av havet, har mange kunstnere gjennom årene latt seg friste til å lage jærmalerier.

Jordbruksområdet er fra et par hundre meter fra stranden, og innover mot Høgjæren, der terreng og jordsmonn er mest egnet til utmarksbeite, med fruktbare små dalfører på innsiden.

Det er dette terrenget Arne Garborg så for sitt indre blikk, da han skrev innledningen til diktsyklusen Haugtussa med: *«[[Til deg, du hei]] med bleike myr og bukkeblad»*
Jürgen Schult

**Jürgen Schult** (født 11. mai 1960 i Amt Neuhaus, Niedersachsen) er en tysk friidrettsutøver. Han representerte DDR da han vant gull i diskos under OL 1988 i Seoul.

Senere i den lange idrettskarrieren representerte han det gjenforente Tyskland. Han deltok også under OL 1992 i Barcelona, der han fikk bronse, og under OL 2000, 40 år gammel, da han kom på åttendeplass.

Han ble også verdensmester en gang, i VM 1987 i Roma.

I 1984 kunne han ikke delta i OL på grunn av de østeuropeiske nasjonenes boikott. I 1986 satte han verdensrekord i diskos med et kast på 74,08 m, en forbedring på over to meter. Denne rekorden sto helt til 2024.

## Mesterskapsresultater
### OL
* OL 1988: Gull (68,82)
* OL 1992: 2.-plass (64,94)
* OL 1996: 6.-plass
* OL 2000: 8.-plass (64,41)

### VM
* VM 1983: 5.-plass (64,92)
* VM 1987: Gull (68,74)
* VM 1991: 6.-plass (63,12)
* VM 1993: 3.-plass (66,12)
* VM 1995: 5.-plass (64,44)
* VM 1997: 3.-plass (66,14)
* VM 1999: 2.-plass (68,18)

### EM
* EM 1986: 7.-plass (64,38)
* EM 1990: Gull (64,58)
* EM 1994: 3.-plass
* EM 1998: 2.-plass
## Referanser


## Eksterne lenker
*
Verdenscupen i landeveissykling for kvinner

**UCIs verdenscup i landeveissykling for kvinner** (engelsk: *UCI Women's Road World Cup*) var en årlig konkurranse som består av 6–12 enkeltritt over en sesong. Konkurransen ble arrangert mellom 1998 og 2015, da den ble erstattet av UCI Women's World Tour.
## Vinnere
*2015  Lizzie Armitstead, Boels-Dolmans
*2014  Lizzie Armitstead, Boels-Dolmans
*2013  Marianne Vos,  Rabobank-Liv Giant
*2012  Marianne Vos,  Rabobank Women Cycling Team
*2011  Annemiek van Vleuten,  Nederland Bloeit
*2010  Marianne Vos,  Nederland Bloeit
*2009  Marianne Vos,  Team DSB Bank
*2008  Judith Arndt, Team Columbia Women
*2007  Marianne Vos, Team DSB Bank
*2006  Nicole Cooke, Univega
*2005  Oenone Wood
*2004  Oenone Wood
*2003  Nicole Cooke
*2002  Petra Roßner
*2001  Anna (Wilson) Millward
*2000  Diana Žiliūtė
*1999  Anna Wilson
*1998  Diana Žiliūtė
Forvandlinger – et moderne møte med greske myter

***Forvandlinger – et moderne møte med greske myter*** er en norsk radioserie om gresk mytologi som ble sendt på NRK Radio i 1998. Programmet tok for seg de ulike gudene og hendelsene i den greske myteverdenen. Det ble fortalt av Terje Nordby. Programmet ble sendt på P2 og bestod av 26 programmer.  

Responsen på serien var såpass god at Nordby året etter utgav en bok med samme tittel, basert på radioserien. 

## Referanser
Andrej Abduvalijev

**Andrej Khakimovitsj Abduvalijev** (russisk *Андрей Хакимович Абдувалиев*, født 30. juni 1966 i Leningrad) er en tidligere sleggekaster. Han vant gull i denne øvelsen under OL 1992 i Barcelona. Året etter ble han verdensmester, en tittel han også forsvarte i 1995.

I begynnelsen av karrieren startet han for Sovjetunionen, og etter oppløsningen representerte han Tadsjikistan, men i Sommer-OL 1992 konkurrerte han under et felles flagg for Samveldet av uavhengige stater (SUS). I 1997 gikk han over til å representere Usbekistan.

Abduvalijevs bestenotering er fra 1990 i Sotsji, da han kastet 83,46&nbsp;m.

## Meritter
* OL 1992: Gull (82,54 m)
* VM 1993: Gull (81,64 m)
* VM 1995: Gull (81,56 m)

## Referanser


## Eksterne lenker
*
Anita Ihle Steen

**Anita Ihle Steen** (født 11. oktober 1970 oppvokst på Nes) er en norsk lokalpolitiker og medlem av Arbeiderpartiet. Hun ble i 2007 ordfører i Ringsaker etter Thor Lillehovde. Hun stilte ikke til gjenvalg i 2023.

Hun meldte seg inn i Arbeidernes ungdomsfylking etter at en innvandrerbutikk i Brumunddal ble sprengt med dynamitt i 1986. I 1999 ble hun valgt inn i kommunestyret. Fra 2003 var hun leder for politikerkomite nummer 2, og hun ledet blant annet utredningen om eiendomsskatt i kommunen.

Hun er utdannet førskolelærer ved Høgskolen i Hedmark avdeling for lærerutdanning,  og hun har vært barnehageleder.

## Referanser


## Kilder
* Portrettintervju i HA Pluss 29. september 2007.
Tom Morrison

**Thomas Kelly Morrison** (1904–1973) var en skotsk fotballspiller. Han var forsvarsspiller.

Morrison startet sin karriere i *Troon Athletic* og St. Mirren. Her fikk han med seg en vinnermedalje i den skotske FA-Cupen. I november 1927 ble han ble kjøpt til Liverpool av manager Matt McQueen for £4&nbsp;000. Han fikk sin debut i bortekampen mot Portsmouth på Fratton Park 11. februar 1928 i en kamp Liverpool tapte 0–1. Hans første mål kom i hjemmekampen mot Arsenal på Anfield 13. desember 1930.

Han etablerte seg raskt på førstelaget, og i sesongen 1928/1929 var han sammen med James Jackson de eneste spillerne som var involvert i samtlige av de 45 kampene Liverpool spilte i. Han ble i klubben frem til november 1935 da han signerte for Sunderland. I hans første sesong i klubben ble han ligamester i 1. divisjon.

Han spilte også for *Gamlingay*, *Ayr Utd* og *Drumcondra* før han la støvlene på hylla.

## Statistikk
### Medaljer
**St. Mirren**
* **1925/1926:** Vinner skotsk FA-Cup.

**Sunderland**
* **1935/1936:** Ligavinner 1. divisjon.

### Kamper
**Liverpool**
* **1927–1935:** Ligakamper – mål: **240 kamper – 4 mål.**
* **1927–1935:** Totalt kamper – mål: **254 kamper – 4 mål.**

## Se også
* Statistikk om Liverpool FC.

## Referanser


## Eksterne lenker
* 
* Profil på LFChistory.net
Bernt Oftestad

**Bernt Torvild Oftestad** (født 1942 i Askim) er en norsk teolog. Han er professor emeritus i europeisk kulturhistorie med særlig vekt på kirkehistorie ved MF vitenskapelig høyskole i Oslo. Han er også medlem av Det Kongelige Norske Videnskabers Selskab.

Oftestad tok gradene cand.theol. ved MFi 1968 og dr.theol. i 1979 fra Universitetet i Oslo med avhandlingen *Kristentro og kulturansvar hos [[Ronald Fangen]]*.

Oftestad har publisert bøker og artikler innen områdene historiografi, reformasjonshistorie og moderne kirkehistorie. Han har også skrevet om Sigrid Undset.

Teologisk har han vært oppfattet som konservativ, og konverterte i 2000 til Den katolske kirke.

## Bibliografi
* *Historie, tro og forståelse*, 1973
* *Kristentro og kulturansvar hos Ronald Fangen*, 1981
* *Lære, Tro og Fornuft. Kirkene i nytiden*, 1988
* *Den norske statsreligionen. Fra øvrighetskirke til demokratisk statskirke*, 1998
* *Tro og politikk. En reformasjonshistorie*, 2001
* *Sigrid Undset. Modernitet og katolisisme*, 2003
* *Etter Utøya: Om det nye norske Vi og det nye norske De*, 2012

### Med andre forfattere
* *Norsk kirkehistorie*, 1991/2005 (med Tarald Rasmussen og Jan Schumacher)
* *Quo vaditis : the state churches of Northern Europe* (1996)
* *Tro : 13 essays om tro*, 2006

## Referanser


## Eksterne lenker
Herstal

**Herstal** er en by i Vallonia i Belgia. Kommunen består av fire delkommuner: Herstal, Milmort, Vottem og Liers. Den ligger nær Liège. 

Byen er kjent for å være fødebyen til Karl Martell. Våpenprodusenten FN Herstal holder også til i byen.

## Referanser


## Eksterne lenker
*
Nina Skurtveit

**Nina Skurtveit** (født 1947) er en norsk kulturjournalist, kunsthistoriker og programleder som var ansatt i NRK i 28 år. Hun ble kjent som programleder i NRK P2s program *[[Kunstreisen]]*. Hun har også arbeidet med klassisk musikk i P2, blant annet som programleder under konsertsendinger fra Grieghallen. 

Skurtveit født i Bærum. Hun er både utdannet i musikk ved Musikkhøyskolen i Berlin og har hovedfag i kunsthistorie fra Universitetet i Bergen. Hun begynte som kulturmedarbeider i NRK P2 i 1987 og arbeidet her frem til hun gikk av med pensjon i 2015.

## Referanser
Kunstreisen

***Kunstreisen*** er et norsk radioprogram om kunst som gikk på NRK Radio fra 2003 til 2015. Programmet ble ledet av Nina Skurtveit, mens professor Gunnar Danbolt var programmets faste ekspert. Programmet hadde som formål å besøke steder som hadde betydelige kunstverk å by på. Reisene konsentrerte seg om byer i Norge, Skandinavia, Europa og USA. Programmet ble sendt ukentlig på P2 og hadde en varighet på 30 min. Det gikk på tirsdagskvelder de første årene.

Første sending gikk tirsdag 2. september 2003.

## Referanser
Apotektekniker

**Apotektekniker** eller **farmasitekniker** er en person utdannet i den videregående skolen. Yrkeskompetansen får man ved å fullføre vg3 apotekteknikk, og gir grunnlag for autorisasjon som helsepersonell i henhold til helsepersonelloven. 

## Historie
Utdanningen ble etablert på 1950-tallet  da det ble nedsatt en komité med 3 medlemmer for å utrede yrkesopplæringen for apotekteknikere. Resultatet av arbeidet ble et brevkurs som ble revidert og utvidet  i 1970 i samarbeid med Norsk Korrespondanseskole.

Den første undervisning på en skole ble satt igang høsten 1964 ved Oslo elementærtekniske skole. Det ble innredet et eget apoteklokale ved skolen som var tegnet av Norges Apotekerforenings inventaravdeling.

Den teoretiske undervisningen varte ett år, og deretter gjennomgikk elevene ett års praktisk opplæring i apotek.

Høsten 1966 fikk de som var ansatt i apotek tilbud om et to-årig deltidsskoletilbud.

Apotekteknikerlinjer ble startet ved Tromsø yrkesskole i 1969, og etter hvert fikk Bergen (Åsane), Gjøvik, Halden, Stavanger og Trondheim apotektekinkerlinjer.

I 1974 ved *Lov om videregående opplæring* ble det vedtatt av Stortinget at utdanningen skulle bli en del av den videregående skolen, og dette ble satt i kraft i 1976. Utdanningen ble først plassert i gruppen håndverks- og industrifag, men ble senere flyttet til sosial- og helsefag.  Utdanningen har grunnkurs og to videregående kurs.

Fagforeningen Farmasiforbundet organiserer de fleste av landets rundt 4000 apotekteknikere, som den største yrkesgruppen i apotek.

## Om yrket
En apotektekniker skal være en profesjonell kundebehandler. Apotekteknikere har en viktig oppgave i å ekspedere legemidler, veilede om trygg og riktig legemiddelbruk, og om behandling og forebygging av lidelser. Apotekteknikere deltar dessuten i laboratoriearbeid og har ofte ansvar for varehåndtering, regnskap, informasjons- og kommunikasjonsteknologi og markedsføring. Apotekteknikere er helsepersonell og for å praktisere i yrket i Norge kreves autorisasjon fra Statens autorisasjonskontor for helsepersonell.

## Se også
* Farmasi
* Farmasøyt
* Reseptar

## Litteratur
Klevstrand, Rolf: «Farmasøytisk utdannelse i Norge» i *Apotekfarmasi gjennom 100 år* Oslo 1981 ISBN 82-990739-0-1

## Eksterne lenker
* Utdanning.no sin yrkesbeskrivelse av apotektekniker
* apotektekniker.no – Farmasiforbundets nettsted om utdanningen og yrket
* Farmasiforbundet
* Apotekforeningen
Heaven and Hell (band)

**Heaven and Hell** var et heavy metal-band med Tony Iommi og Geezer Butler fra Black Sabbath, samt tidligere Black Sabbath-medlemmer Vinny Appice og Ronnie James Dio (også kjent som vokalist fra Rainbow og Dio).

## Historien
### Black Sabbath
Ronnie James Dio ble med i Black Sabbath i 1979 etter at Ozzy Osbourne forlot bandet. Han var med frem til 1982, og var med på studioalbumene *[[Heaven and Hell (album)|Heaven and Hell]]* i (1980) og *[[Mob Rules]]* i (1981), samt konsertalbumet *[[Live Evil]]* i 1982. Han ble senere med i bandet igjen fra 1990 til 1992 hvor han deltok på studioalbumet *[[Dehumanizer]]* i 1992. 

### Heaven and Hell dannes
I 2007 ble det gitt ut et samlealbum fra Black Sabbath som het *[[The Dio Years]]*. Dette albumet bestod av sanger fra Dio-perioden i Black Sabbath, samt tre nye sanger den kommende *Heaven and Hell*-besetningen hadde stått bak. Etter disse nyinnspilte låtene bestemte musikerne å spille sammen igjen. For at folket ikke skulle tro at Ozzy Osbourne var vokalist, valgte de å kalle bandet Heaven and Hell. Bandet dro på verdensturne, og en konsert i New York ble tatt opp og filmet, og senere gitt ut som dobbel-CD og DVD. I april 2009 ble deres første studioalbum, *[[The Devil You Know]]* sluppet.

### Dio dør og opphør av bandet
25. november 2009 ble det kunngjort på Dios hjemmeside av Wendy Dio, Dios ektefelle og manager, at Dio hadde blitt diagnostisert med magekreft i tidlig stadium, og var under behandling. 4. mai 2010 ble det kunngjort at Europaturneen til Heaven and Hell var avlyst grunnet Dios helsetilstand, og 16. mai samme år ble det kunngjort på den offisielle hjemmesiden og på Facebook at Dio var død. Iommi kunngjorde ikke lenge etter at Heaven and Hell er oppløst. 

## Diskografi
# *[[Live from Radio City Music Hall]]* – (2007) (CD/DVD)
# *[[The Devil You Know]]* – (2009) (CD)

## Medlemmer
* Ronnie James Dio – Vokal 
* Tony Iommi – Gitar 
* Geezer Butler – Bassgitar 
* Vinny Appice – Slagverk 

## Se også
* Black Sabbath
* Ronnie James Dio

## Referanser

## Eksterne lenker
* 
* 
*
Ngorongoro naturvernområde

**Ngorongoro naturvernområde** er et 8&nbsp;292 km² stort naturvernområde i Tanzania. Verneområdet ligger i en høyde på mellom 1&nbsp;020 og 3&nbsp;587 moh og grenser direkte mot Serengeti nasjonalpark i nordvest. Området har verdens tetteste bestand av storvilt.

I all vesentlighet omfatter verneområdet Ngorongoro-krateret, Olmoti-krateret, Oldonyo Lengai-krateret og Empakaai-krateret, samt dyrelivet og menneskene (omkring 52&nbsp;000 masaier og buskapen deres) som lever innenfor verneområdet.

Det var en større økologisk undersøkelse av Serengeti nasjonalpark som i 1959 førte til opprettelsen av naturvernområdet rundt Ngorongoro-krateret. Det var et pionerprosjekt der tradisjonelt husdyrhold, dyreliv og turisme skulle sameksistere. Området lå tidligere under Serengeti nasjonalpark, men ble skilt ut som et eget naturverneområde. I 1979 ble naturvernområdet innlemmet i UNESCOs liste over verdensarv.

## Se også
* Ngorongoro-krateret
* Serengeti nasjonalpark

## Eksterne lenker
* 
* UNEP World Conservation Monitoring Centre: ''faktaark''
Kumenprosessen

**Kumenprosessen** er en industriell prosess for fremstilling av fenol og aceton fra benzen og propylen. Termen stammer fra kumen (isopropylbenzen), mellomproduktet i prosessen.

Prosessen konverterer to relativt billige startmaterialer, benzen og propylen, til to dyrere, fenol og aceton. Andre reaktanter er oksygen fra luft og små mengder av en radical initiator. Mesteparten av verdens produksjon av fenol og aceton er nå basert på denne metoden.

Reaksjonsligning for totalprosessen er som følger:

## Teknisk beskrivelse

Benzen og propylen er komprimert til et trykk på 30 standard atmosfærer ved 250 °C (482° F) med en katalytisk Lewis syre. Fosforsyre er ofte favorisert før aluminium halider. Kumen dannes i gassfase Friedel-Crafts alkylation til benzen av propylen:

Kumen is oksidert i såvidt basisk miljø med en radikal initiator, which fjerner det tertiære benzylhydrogen fra kumen and hence danner en kumen radikal:

Det bindes deretter til et oksygenmolekyl for å gi kumen hydroperoksid radikal, som i sin tur danner kumen hydroperoksid (C6H5C(CH3)2-O-O-H) ved å skille benzylisk hydrogen fra et annet kumenmolekyl. Denne siste kumen reagerer til kumen radikal og feeds back til påfølgende kjededannelse av kumen hydroperoksider. Et trykk på 5 atm brukes for å sikre at det ustabile peroksidet holdes i væskeform.

Kumen hydroperoksid blir så hydrolysert i surt miljø for å gi fenol og aceton. Tap av et vannmolekyl fra hydroperoksid gir elektron-fattig oksygen. Migrering av fenyl til oksygenet leder til en mer stabil resonans hybridisert struktur of tertiært benzylisk radikal, som i sin tur produserer aceton og fenol etter opptak av et vannmolekyl og rearrangement.

Produktene er ekstraktert ved destillering.

## Se også
* Kjemisk syntese
* Dow-prosessen
* Friedel Crafts alkylering
* Baeyer-Villiger oksidasjon
* Raschig-prosessen (produserer også fenol)

## Eksterne lenker
* National Pollutant Inventory – Cumene fact sheet
* ACS Chemistry.org: Direct routes to phenol
Ronald Syme

**Ronald Syme** (født 11. mars 1903 i Eltham i New Zealand, død 4. september 1989 i Oxford i England) var en klassisk historiker fra New Zealand.

Syme var professor i klassisk filologi i Istanbul i 1942-1945, og i antikkens historie ved Oxford i 1949-1970.

Syme ble i 1974 utnevnt til den tyske ordenen  Pour le Mérite für Wissenschaften und Künste.

## Referanser
Ørretboms

***Ørretboms*** (eng. *Trout Bum*) er en norsk serie på fire filmer om fluefiske laget av André Brun og regissør/produsent Odd Christian Hagen gjennom hans selskap Oddproductions. Begrepet «ørretboms» stammer fra John Gierachs bok *Trout Bum* fra 1985, og beskriver en person som setter fluefiske foran alt annet.
## Filmserien
**Ørretboms – med fluefiske som livsstil* (2004)
**Ørretboms 2 – kodeknekker’n* (2007) 
**Ørretboms 3 – Island* (2008)
**Ørretboms 4 – Jurassic Lake* (2009)

Filmene er også utgitt på engelsk under navnet *Trout Bum*

## Eksterne lenker
* Ørretbums-filmseriens nettsider
North London-linjen

**North London-linjen** er en jernbanelinje i London, England. Den fungerer som en ringlinje, og muliggjør reiser fra vest til øst uten å passere det sentrale London. Linjen går fra Richmond i vest til Stratford i øst, og er fra november 2007 en av linjene som inngår i Transport for Londons London Overground-nettverk.

## Galleri


Fil:northlondon.png|Kart over North London-linjen
Fil:Stratford North London line.JPG|Tog i Silverlinks drakt ved Statford stasjon
Fil:Unit 378007 at Richmond4.JPG|Nyere tog ved Richmond stasjon


## Eksterne lenker
* London Overground
Fenoler

**Fenoler** er en gruppe av kjemiske stoffer, som består av en hydroksylgruppe (-OH), som er bundet til en aromatisk forbindelse (se benzen). Den enkleste forbindelse er stoffet fenol (C6H5OH).

Selv om de ligner alkoholer, har fenolene egenskaper som gir en forholdsvis høy syrevirkning på grunn av benzenringens binding til oksygenatomet og den forholdsvis svake binding mellem oksygen- og hydrogenatomene.

Fenolenes giftvirkning og bestandighet kan økes ved substitusjon av oksygenioner med andre atomer eller grupper. Særlig de klorerte fenoler har stor persistens i de økologiske kretsløp, og da nedbrytningsproduktene ofte er like så giftige som selve stoffet, volder disse fenolderivater store problemer i miljøet. Nedenfor ses en tabell, som gir et inntrykk av den mengde av naturlige og syntetiske fenoler som blir fremstilt til bruk overalt i jordbruk, rengjøring og industri.

En kan påvise fenoler ved å tilsette FeCl3 som reagerer med fenol og danner ionet fenolat som binder seg til Fe3+ og blir lilla. 

## Kilder
*
Kyrre Lekve

**Kyrre Lekve** (født 11. mars 1968) er direktør for Institutt for Samfunnsforskning, og styreleder for Høyskolen Kristiania. Lekve er tidligere marinbiologiforsker og tidligere politiker for Sosialistisk Venstreparti. Han var politisk rådgiver og statssekretær i Kunnskapsdepartementet 2007-2012 og er viseadministrerende direktør i Simula Research Laboratory. Han meldte seg ut av SV i 2014, og meldte seg inn i Arbeiderpartiet i 2021.

## Liv og virke
Lekve har tidligere vært forskningspolitisk rådgiver i Abelia og var leder i Sosialistisk Ungdom (SU) 1992–1994. Han tok hovedfag (cand.scient.) i 1997 og doktorgraden dr.scient. fem år senere ved Universitetet i Oslo på en avhandling om variasjoner i fiskearter i strandsonen på Skagerrak-kysten i Norge. Fra 2007 var han politisk rådgiver og deretter, fra 2009, statssekretær for statsråd Tora Aasland i Kunnskapsdepartementet. Fra 2012 var han statssekretær for Kristin Halvorsen i samme departement. I 2013 ble han assisterende direktør i Nordisk institutt for studier av innovasjon, forskning og utdanning. I perioden 2015-2023 var han vært nestleder ved Simula-senteret. Fra 2023 leder Lekve Institutt for Samfunnsforskning. Fra november 2021 har Lekve vært styreleder ved Høyskolen Kristiania.  

## Publikasjoner
* 2002 *Spatio-temporal patterns in diversity of a fish assemblage along the Norwegian Skagerrak coast*
* 2000 *A long-term perspective on the Chrysochromulina bloom on the Norwegian Skagerrak coast 1988: a catastrophe or an innocent incident?*
* 2005 *Population dynamics of cod Gadus morhua in the North Sea region: biological density-dependent and climatic density-independent effects*

## Referanser


## Eksterne lenker
* 
* (no) Kyrre Lekve hos Institutt for samfunnsforskning.
*  Lekves blogg
Black Sabbath: The Dio Years

***Black Sabbath: The Dio Years*** er et samlealbum av Black Sabbath.

Albumet er en samling av de beste sangene fra Dio-eraen i Black Sabbath som varte fra 1980 til 1982, samt 1992, med Ronnie James Dio som vokalist. Albumet ble gitt ut i sammenheng med en gjenforening av de fire medlemmene fra Black Sabbaths Dio-era, under navnet *[[Heaven and Hell (band)|Heaven and Hell]]*. På albumet er også tre nye sanger spilt inn spesielt for denne utgivelsen; «The Devil Cried», «Shadow of the Wind» og «Ear in the Wall».

## Sporliste

## Personell
* Ronnie James Dio – Vokal
* Tony Iommi – Gitar og Keyboard
* Geezer Butler – Bass 
* Vinny Appice – Slagverk

* Bill Ward - Slagverk (på spor 1-5)

## Eksterne lenker
*
Ngorongoro-krateret

**Ngorongoro-krateret** (2&nbsp;200 moh), som også blir kalt «**verdens åttende under**» og tiltrekker seg titusener av turister fra hele verden hvert år, inngår i Ngorongoro naturvernområde som ligger i Tanzania. Det er en utdødd vulkan som ble fylt av smeltet lava da vulkanen hadde sitt siste utbrudd for omkring 2,5 millioner år siden. Toppen kollapset og krateret sto tilbake.

I dag er Ngorongoro-krateret et av Afrikas mest kjente viltområder. Selve krateret dekker et areal på ca. 264 km² og er omkring 16-20 km bredt og 610-760 meter dypt. I krateret, som yrer av fugler og krypdyr, lever det ca. 25&nbsp;000 større pattedyr.

## Se også
* Ngorongoro naturvernområde
* Serengeti nasjonalpark
Bydel Romsås (1988–2003)

**Romsås** var en administrativ enhet i Oslo i henhold til den bydelsinndelinga som gjaldt i perioden 1988-2003. Den bestod av området mellom Trondheimsveien og Lillomarka fra og med Romsås T-banestasjon til kommunegrensa mot Nittedal. Arealet var på 2,0 kvadratkilometer, og folketallet var ved århundreskiftet på rundt 7&nbsp;000. Bydelen var dermed Oslos minste, både i areal og folketall.

Ved bydelsreformen i 2004 gikk bydelen inn i den nye Bydel Grorud. 

Bydelens logo viste et stilisert bilde av blokkbebyggelsen i Romsåsfelet med skogen bak.
Bydel Grorud (1988–2003)

**Grorud** var en administrativ enhet i Oslo i henhold til den bydelsinndelinga som gjaldt i perioden 1988-2003. Den bestod av Groruddalen mellom Hovedbanen og Lillomarka fra og med Rødtvet og Kalbakken til (men ikke med) Rommen-området. Arealet var på 5,1 kvadratkilometer, og folketallet var ved århundreskiftet på rundt 17 000.

Ved bydelsreformen i 2004 gikk bydelen inn i den nye Bydel Grorud. 

Bydelens logo viste både før og etter reformen et stilisert bilde av ei boligblokk og tårnet på Grorud kirke. I forgrunnen er ei slegge som viser til at det før har vært flere steinbrudd i området.
Bydel Bjerke (1988–2003)

**Bjerke** var en administrativ enhet i Oslo i henhold til den bydelsinndelinga som gjaldt i perioden 1988-2003. Den bestod av i grove trekk av områdene langs Grorudbanen og Østre Aker vei fra og med Økern og langs Trondheimsveien fra og med Sinsenkrysset, begge strekninger til (men ikke med) Rødtvet. Arealet var på 7,7 kvadratkilometer, og folketallet var ved århundreskiftet på rundt 22 500.

Bydelen beholdt navn og utstrekning ved bydelsreformen i 2004. Bydelens logo viste både før og etter reformen et stilisert bjørketre med bebyggelse bak.
Europavei 19

**Europavei 19** går mellom Amsterdam i Nederland og Paris i Frankrike. Veiens lengde er 551 km.

Trasé fastlagt av UNECE: Amsterdam – Den Haag – Rotterdam – Breda – Antwerpen – Bruxelles – Mons
- Valenciennes – Paris.

## Knutepunkter

}

|}

## Eksterne lenker
Bydel Sogn (1988–2003)

**Bydel Sogn** var en administrativ enhet i Oslo i henhold til den bydelsinndelinga som gjaldt i perioden 1988-2003. Den bestod av området mellom Akerselva og Gaustadjordene utafor Ring 3 (bl.a. Sogn, Nordberg, Korsvoll, Kringsjå), samt strøka Nydalen, Tåsen og delvis Berg og Ullevål innafor Ring 3. Arealet var på 5,6 kvadratkilometer, og folketallet var ved årtusenskiftet på rundt 16 000.  

Ved bydelsreformen i 2004 gikk Bydel Sogn sammen med tidligere Bydel Grefsen-Kjelsås, og fikk i tillegg tildelt områdene Ullevål Hageby mv. og Gaustad fra henholdsvis de tidligere bydelene St. Hanshaugen-Ullevål og Vinderen. Den nye bydelen fikk navnet bydel Nordre Aker. 

Bydelens logo viste et stilisert elghode i skogen ved Sognsvann.

## Referanser
Bydel Vinderen (1988–2003)

**Vinderen** var en administrativ enhet i Oslo i henhold til den bydelsinndelinga som gjaldt i perioden 1988-2003. Den bestod i grove trekk av området mellom Gaustadjordene og Holmenkollveien/Holmenkollområdet utenfor Ring 3, samt triangelet Gaustad – Majorstuen – Smestad innenfor ringen. Arealet var på 10,3 kvadratkilometer, og folketallet var ved århundreskiftet på rundt 19 500.

Ved bydelsreformen i 2004 ble Gaustad-området tilført den nye Bydel Nordre Aker, mens bydelen for øvrig inn i den nye Bydel Vestre Aker. 

Bydelens logo viste et stilisert bilde av Holmenkollbakken og Holmenkollen kapell.
Stefano González

**Stefano González** (født 30. november 1974 i Chile) er en dansk filmregissør, som ble utdannet på Den Danske Filmskole.

Han har blant annet regissert kortfilmen *[[Kuppet]]* (1999) med Claus Gerving og Erik Holmey og novellefilmen *[[Nåletræer]]* (2007) med Beate Bille og Jakob Cedergren.

## Referanser


## Eksterne lenker
*